open-index/open-wikipedia-markdown huggingface dataset:
צרכים בסיסיים

גישת **הצרכים הבסיסיים** היא אחת הגישות העיקריות למדידת שיעור העוני הקיצוני  במדינות מתפתחות ברחבי העולם. על פי גישה זו מגדירים קודם את המשאבים המינימליים אשר נחוצים לרווחה הפיזית של האדם לטווח ארוך, בדרך כלל במונחים של מוצרי צריכה. קו העוני מוגדר לאחר מכן כמות ההכנסה אשר אדם חייב להרוויח' על מנת לוודא שהצרכים הבסיסיים יהיו ברי השגה. גישת "הצרכים הבסיסיים" הוצגה לראשונה בשנת 1976 על ידי ועידת התעסוקה העולמית של ארגון העבודה הבינלאומי.

דוגמאות לפריטים אשר נחשבים באופן מסורתי ל"צרכים בסיסיים" כוללים בין היתר מזון (כולל מים), מחסה וביגוד. ברשימות יותר חדשות של צרכים בסיסיים נהוג לכלול גם לא רק מזון, מים, ביגוד ומחסה, אלא גם תברואה, חינוך ושירותי בריאות. סוכנויות שונות משתמשות ברשימות שונות של פריטי "צרכים בסיסיים".

בשיח הממוקד בתחום הפיתוח, מודל הצרכים הבסיסיים מתמקד במדידה של מה שנחשב לרמת העוני הניתנת למיגור. תוכניות פיתוח העוקבות אחר גישת הצרכים הבסיסיים אינן משקיעות בפעילויות התורמות לפריון כלכלי שיסייעו לחברה להיות יותר עצמאיות בעתיד, אלא הן מתמקדות יותר בהבטחה שכל משק בית יצליח להשיג את הצרכים הבסיסיים גם אם משמעות הדבר היא שכתוצאה מכך הדבר לא יסייע לתרום בהווה להשגת צמיחה כלכלית משמעותית. תוכניות אלו מתמקדות יותר בקיום של החברה ולא בהכרח בחלוקה סבירה של הרווחים.

## ראו גם
* קו העוני
* תאוריית הצרכים של מאסלו
* שכר מחיה, שכר גבוה מספיק כדי לענות על צרכים בסיסיים
* הכנסה בסיסית לכול
* רמת חיים

## הערות שוליים

קטגוריה:עוני
קטגוריה:אנתרופולוגיה
סערון

**סַעֲרוֹן** (שם מדעי: *Pterodroma*) הוא סוג במשפחת היסעוריים המכיל כ-35 מינים, חלק מסדרת העופות הימיים יסעוראים.

שמם העממי באנגלית הוא "יסעורי זבוב-סוס" (בתרגום חופשי מ-"gadfly petrels"). הם נקראים כך בשל סגנון התעופה המהיר והתזזיתי שלהם, כאילו הם מתחמקים מזבובים. צורת התעופה הזו מונצחת גם בשם השם המדעי של הסוג, *Pterodroma*, בא מיוונית עתיקה מהמילים *pteron*, "כנף" ו-*dromos*, "רץ".

המקורים הקצרים והחסונים של יסעורים בינוניים עד גדולים אלה מותאמים לטרף רך שהם מלקטים מפני האוקיינוס. יש להם מעיים מפותלים במיוחד לעיכול בעלי חיים ימיים בעלי ביוכימיה יוצאת דופן.

דגמי הכנפיים ודגמי הפנים המורכבים שלהם נועדו כנראה לזיהוי תוך-מיני.

עופות ימיים אלו מקננות במושבות באיים והן נשארות בים הפתוח מחוץ לעונת הקינון. התטולה שלהן מכילה ביצה לבנה בודדת, המוטלת בדרך כלל במחילה או על קרקע חשופה. הם ליליים במושבות הקינון.

למרות שבדרך כלל הם בעלי תפוצה רחבה, רוב מיני הסערונים מוגבלים לאגן אוקיינוס יחיד (למשל האוקיינוס האטלנטי), ושוטטות איננה נפוצה בקרב הסוג כמו בכמה מיני עופות ים אחרים (כמו יסעורונים).

## טקסונומיה
הסוג *Pterodroma* תואר לראשונה בשנת 1856 על ידי חוקר הטבע הצרפתי שארל לוסיאן בונפרטה. שם הסוג משלב את המילים מיוונית עתיקה *Pteron* שפירושה "כנף" עם *dromos* שפירושה "מתחרה" או "רץ". מאוחר יותר, בשנת 1866, הוחלט על ידי האורניתולוג האמריקאי אליוט קאוז כי המין הטיפוסי לסוג יהיה סערון גדול-כנף.

המינים המופיעים כאן הם אלה המוכרים ברשימה המקוונת המתוחזקת על ידי פרנק גיל, פמלה רסמוסן ודייוויד דונסקר מטעם הוועדה הבינלאומית לצפרות (IOC). הסוג כולל 35 מינים, שאחד מהם אולי נכחד.

*<small>(הערה: השמות העבריים המופיעים ברשימה זו מבוססים ברובם על תרגומים חופשיים מאנגלית, שכן לרובם לא התקבל עדיין שם רשמי בעברית)</small>*

## קישורים חיצוניים

* 

## הערות שוליים

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:יסעוריים
דרום אוקראינה

ממוזער|300x300 פיקסלים|הגדרות שונות לחלקים שנכללים באזור "דרום אוקראינה" (באדום – אובלסטים שתמיד מוגדרים כמשתייכים לאזור דרום אוקראינה. בחום – אובלסטים שלא תמיד מוגדרים כמשתייכים לאזור דרום אוקראינה).
**דרום אוקראינה** (באוקראינית: **Південна Україна**) הוא מונח המתייחס, בדרך כלל, למחוזות אוקראינה הנמצאים בדרום המדינה.

האזור שמוגדר כיום כ"דרום אוקראינה" משתרע פחות או יותר, על פני האזור בו נמצא בעבר המחוז הדרומי של הרפובליקה הסובייטית הסוציאליסטית האוקראינית. כלכלת האזור מסתמכת כיום בעיקר על התעשייה הימית ובמיוחד תחום בניית הספינות.

במהלך הפלישה הרוסית לאוקראינה ב-2022, הפך האזור לזירת לחימה במהלך המתקפה בדרום אוקראינה.

## מחוזות

מחוז קירובוהראד הממוקם בקרבת אזור דרום אוקראינה נחשב לעיתים רבות יותר כמשתייך לאזור מרכז אוקראינה. גם אזור קרים (כולל העיר סבסטופול) נחשבת לעיתים רבות יותר כאזור נפרד. לפי האנציקלופדיה האוקראינית, אזור דרום אוקראינה כולל את המחוזות חרסון, טאבריה ויקטרינוסלב.

## דמוגרפיה

על פי סקר שנערך על ידי מרכז רזומקוב בשנת 2016 ובדק את תחום הדת באוקראינה, עלה כי בסביבות 65.7% מאוכלוסיית דרום אוקראינה הצהירו שהם מאמינים בדתות שונות, 7.4% הצהירו שהם אינם דתיים, ו-3.2% הצהירו שהם אתאיסטים ואגנוסטיקנים. המחקר גם מצא כי 77.6% מכלל אוכלוסיית דרום אוקראינה הצהירו כי הם נוצרים (71% משתייכים לכנסייה האורתודוקסית המזרחית, 5.1% רק הצהירו שהם "נוצרים", 0.5% הצהירו שהם קתולים, 0.53% הצהירו שהם חברים בכנסיות פרוטסטנטיות שונות, 0.5% הצהירו שהם חברים בכנסייה היוונית-קתולית האוקראינית), ו-0.5% הצהירו שהם יהודים. האוכלוסייה הלא-דתית וכמו גם אנשים שמאמינים בדתות אחרות שנכללים בקרב המוסדות הדתיים הגדולים ברשימה היוו כ-24.7% מכלל אוכלוסיית אוקראינה.

## ראו גם
* מרכז אוקראינה
* מזרח אוקראינה
* מערב אוקראינה

## קישורים חיצוניים

## הערות שוליים

קטגוריה:אוקראינה: גאוגרפיה
רועי שגב

**רועי שגב** (נולד ב-14 במרץ 1974) הוא שחקן, תסריטאי, במאי, מנהל אומנותי ויוצר ישראלי בתיאטרון ובטלוויזיה.

## ביוגרפיה
שגב נולד וגדל בתל אביב.

שגב התחנך בבית הספר גבריאלי הכרמל בעיר, ובהמשך עבר ללמוד בבית הספר לאומנויות בתל אביב, ומשם עבר לתיכון תלמה ילין.

את שירותו הצבאי עשה בחיל התותחנים ושירת כמפקד צוות. לאחר שחרורו למד משחק בבית צבי.

שגב התחיל לשחק כבר בילדות בתוכניות "תופסים ראש" עם נתן דטנר ו"קריאת כיוון" עם רוני פינקוביץ. עד לשנת 2009 שגב שיחק במגוון סדרות כגון "טירונות", "מיי פירסט סוני", "עספור" ו"החברים של נאור", וכן בהצגות כגון "בילבי", "טולי בלבולי בארץ פטפטת" ו"טולי בלבולי בממלכת המוזיקה".

ב-2008 שיחק בתפקיד ראשי בסרט "נימפות בערפל".

ב-2009 החל לכתוב ולביים הצגות שונות בתיאטרונים כגון הבימה, הקאמרי, בית ליסין, תיאטרון חיפה, תיאטרון אורנה פורת ותיאטרון באר שבע.

בין ההצגות אותן ביים בתיאטרון בית לסין - "הגלולה"- עם רבקה מיכאלי. בקאמרי - "אני סבתא שלך", בתיאטרון הבימה - "הרובוטית" עם נורמן עיסא, "ספינינג" - עיבוד לסיפור מאת אשכול נבו, "הרפתקאות דוד אריה". "שכנים" (עליה קיבל את פרס המחזאי והבמאי בפסטיבל חיפה), ועוד. בתיאטרון באר שבע - "לא משלנו" עם גבי עמרני. יחד עם שירילי דשא, כתב מגוון מחזות לילדים ביניהם: "פרצוף חמוץ", "שקשוקה", "הודיני", ואת המחזה "שרלוק הולמס", שהוביל לזכייתם המשותפת בפרס אורנה פורת ב-2016. השניים כתבו ביחד גם את מופעי הפסטיגל בשנים 2018 ו-2019.

בנוסף, כתב עם שירילי דשא את הסדרות: "ילדי בית העץ" (זוכת 11 פרסי אקדמיה), "כראמל" (זוכת 8 פרסי אקדמיה). ו"מי פה הבוס?".

שימש כעורך תסריט בסדרה "קפה עמליה" והיה שותף לפיתוח העונה החדשה של התוכנית "פרפר נחמד".

החל מ-2019 שגב משמש כמנהל האומנותי של פסטיבל חיפה להצגות ילדים.

ב-2023 ביים שגב ביחד עם חנוך רוזן את הפסטיגל, וכך גם ב-2025.

## בימוי וכתיבה

## חיים אישיים
שגב נשוי לעורכת הווידאו חן שביט ולהם שני ילדים.

מתגורר ברמת גן.

## לימודים אקדמאיים
* לימודי משחק - בית הספר למשחק "בן צבי" (1999)
* קורס משחק מול מצלמה - רות דייכס
* סדנת במאים מטעם ארגון אסיטז" בגרמניה (2011)

## פרסים ותארים
* פרס לנדסברג לבמאי המצטיין בתיאטרון "הבימה"
* פרס המחזאי והבמאי של פסטיבל חיפה על ההצגה "שכנים"
* פרס אורנה פורת (ביחד עם שירילי דשא) על המחזה "שרלוק הולמס".
* פרס האקדמיה לטלוויזיה על התסריט (2016, 2017, 2019) והסדרה הטובה ביותר - "ילדי בית העץ" (2019).
* פרס האקדמיה לטלוויזיה על התסריט והסדרה הטובה ביותר - "כראמל" (2022)

## קישורים חיצוניים

* 
* 
* 
* 
* 
* 
* 
* 
* 
* 
* 

## הערות שוליים

קטגוריה:שחקני תיאטרון ישראלים
קטגוריה:במאים ישראלים
קטגוריה:בוגרי בית הספר לאמנויות תל אביב
קטגוריה:בוגרי תלמה ילין
קטגוריה:בוגרי בית צבי
קטגוריה:ישראלים שנולדו ב-1974
אורינוקויה

אזור ה**אורינוקויה** (בספרדית: **Orinoquía**) הוא אזור גאוגרפי הנמצא בקולומביה, ואשר בו עובר נהר האורינוקו. האזור מכיל מישורים נרחבים בהם ניתן למצוא מגוון בעלי חיים, אזורי טבע עצומים לא מפותחים וכמה מהנהרות המרשימים ביותר בקולומביה. כמו מהקרבות החשובות ביותר בתקופת מלחמת העצמאות של קולומביה התרחשו באזור זה.

הערים הבולטות באזור האורינוקויה – וילהויסנסיו, יופאל, אראוקה, סן חוסה דל גואבירה, פוארטו לופז, טאמה, אגאזול, אורוקו, פוארטו קארניו, פוארטו ואינירידה.

פארקים בולטים באזור האורינוקויה – פארק הטבע הלאומי לה מקארנה , פארק הטבע הלאומי אל טופארו .

## גלריית תמונות

Los_Llanos_Colombia_by_David.png|תצלום שנלקח בחלק המזרחי של אזור האורינוקויה
Caño_Cristales,_Colombia.jpg|נהר קנו קריסטאלס, המכונה גם "נהר חמשת הצבעים", בפארק הטבע הלאומי לה מקארנה


## קישורים חיצוניים

קטגוריה:קולומביה: גאוגרפיה
הפרובינציות האטלנטיות (קנדה)

**הפרובינציות האטלנטיות** (באנגלית: **Atlantic Canada**) הוא חבל ארץ במזרח קנדה הכולל את המחוזות של המדינה הממוקמים לאורך חוף האוקיינוס האטלנטי, למעט קוויבק. ארבעת המחוזות הם ניו ברונסוויק, ניופאונדלנד ולברדור, נובה סקוטיה והאי הנסיך אדוארד. נכון לשנת 2021 השטח הכולל של ארבעת המחוזות הללו היה בסביבות 488,000 קמ"ר, ואוכלוסייתם מנתה מעל ל-2.4 מיליון תושבים.

ראש הממשלה הראשון של ניופאונדלנד, ג'ואי סמולווד, טבע את המונח "קנדה האטלנטית" בשנת 1949 כאשר ניופאונדלנד הפכה למחוז קנדי.

## גלריית תמונות

Nova_Scotia_(4567027138).jpg|אזור נובה סקוטיה
Gros_Morne_NP_westernbrookpond3.jpg|הפארק הלאומי גרוס מורן
Halifax_Canada_Day_2007.jpg|קו הרקיע של הליפקס


## קישורים חיצוניים

קטגוריה:קנדה: גאוגרפיה
יואל דרובין

[שמאל|ממוזער|250px|מפגש בין ביל"ויי גדרה וביל"ויי ראשון לציון בגן הברון ב[ראשון לציון. עומדים מימין לשמאל: ד"ר חיים חיסין, צבי בן-יעקב הורביץ, מנשה מאירוביץ, דב אריאל לייבוביץ', יואל דרובין, בנימין פוקס, שמשון בלקינד. יושבים מימין לשמאל: יעקב שלמה חזנוב, פאני פיינברג, יהודה צלליכין, חסיה צלליכין, אליהו סברדלוב.]]
**יואל דרובין** (1857–1923) היה חבר בקבוצת בילו וממייסדי ראשון לציון.

## ביוגרפיה
יואל דרובין נולד ב-1857 בקובנה. סייע בהקמת המושבה היהודית ראשון לציון יחד עם ישראל בלקינד, חיים חיסין, דוד יודילוביץ ובילואים נוספים. בעוד שחלק מהמתיישבים המקוריים עזבו בעקבות קשיים כלכליים וסכסוכים אישיים, דרובין היה בין שנותרו.

דרובין התחתן עם חנה, חברה בקבוצת נשים חלוצות שכתבו לברונית דה רוטשילד ודחקו בה לשכנע את בעלה, אדמונד ג'יימס דה רוטשילד, לשקול מחדש את עמדתו לגבי מימון המושבות היהודיות לאור המחלוקות בין המתיישבים לברון.

דרובין מילא תפקיד פעיל בחיי הציבור והתרבות בראשון לציון בראשית ימיה. הוא חתום על אמנת הכפר הראשונה מ-1897. כיהן כחבר הנהלה במועצת היקבים של ראשון לציון וזכרון יעקב.

## משפחה ומורשת
ליואל וחנה דרובין נולדו ארבעה בנים ושתי בנות. נכד הקרוי על שם הסב נהרג במארב של כוח ערבי ב-9 במאי 1947.

רחוב בראשון לציון נקרא על שם המייסד.

## הערות שוליים

קטגוריה:אנשי העלייה הראשונה
קטגוריה:אנשי ביל"ו
קטגוריה:אישים הקבורים בבית הקברות גני אסתר בראשון לציון
קטגוריה:ציונים ילידי המאה ה-19: אנשי היישוב
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1923
דזוגסטרל

**דזוגסטרל** (באנגלית: **Desogestrel**) הנמכרת בישראל תחת השמות המסחריים "סרזט", "פומיניק", "דיאמילה" (Cerezette, Fominic, Diamilla) היא נגזרת סינתטית של הורמון המין הנקבי, פרוגסטרון (Progesterone). משמשת למניעת הריון בעיקר בנשים מניקות, ולהקלת תסמינים הורמונאליים בנשים בגיל המעבר. התרופה נלקחת פומית והיא מהווה אגוניסט לרצפטור לפרוגסטרון. מאושרת לשימוש על ידי ה-FDA. דזוגסטרל היא אחת מהנגזרות הבודדות של פרוגסטרון המהווה אמצעי פוטנטי ויעיל לשימוש ללא שילוב עם אסטרוגן (progesterone-only).

## מנגנון הפעילות
שמאל|ממוזער|right|225px|המבנה הכימי של דזוגסטרל
ממוזער|שמאל|right|225px|אטונוגסטרל, המטבוליט הפעיל של דזוגסטרל
דזוגסטרל היא קדם-תרופה של אטונוגסטרל (Etonogestrel) שהוא המטבוליט הפעיל בגוף. פעילות אטונוגסטרל, המטבוליט הפעיל, נגרמת בשל קישורו לרצפטור הפרוגסטרוני (PR) באפיניות גבוהה מאוד (300% בהשוואה לפרוגסטרון). הוא יעיל בעיבוי רירית הרחם כך שהיא לא מתאימה להשתרשות הביצית המופרית. כמו כן מעורב במניעת ביוץ ובכך מביא למניעת הריון אף במינונים נמוכים. הזמינות שלו בנטילה פומית היא 40%–100%, בממוצע 76%. ריכוז השיא של המטבוליט הפעיל אטונוגסטרל מתקבל 1.5 שעות לאחר נטילת דזוגסטרל. מצב יציב של ריכוז תרופה מושג תוך 8–10 ימי נטילה, ובהתאם רק אחרי פרק זמן זה, מושגת יעילות במניעת הריון. זמן מחצית החיים של דזוגסטרל, תרופת הקדם קצר ועומד על 1.5 שעות בלבד, זמן מחצית החיים של האטונוגסטרל, המטבוליט הפעיל ארוך ועומד על 21–38 שעות. פינוי התרופה נעשה דרך השתן והצואה.

## תופעות לוואי והתוויות נגד
### מצבים הדורשים התייחסות מיוחדת והתווית נגד
* הריון;
* סרטן השד או סרטן שחלות;
* מחלת כבד או צהבת;
* פקקת ורידים או תסחיף ריאתי;
* סוכרת;
* אפילפסיה;
* שחפת;
* לחץ דם גבוה;
* דימום ואגינאלי לא מוסבר;
* אלרגיה לפרוגסטרון;

### תופעות לוואי
* שכיחות – שינויים במצב הרוח, מצב רוח דיכאוני, ירידה בחשק המיני, כאבי ראש, בחילה, כאבי גב רגישות בשד, אי סדירות במחזור, אקנה, עליה במשקל, שיעור יתר, שינויים ברמות הכולסטרול, דלקת גרון;
* שאינן שכיחות – זיהום וגינלי, יובש עיני, הקאות, נשירת שיער, עייפות, כאבי ווסת, ציסטות בשחלה, תסמינים דמויי שפעת;
* נדירות – פריחה, חרלת, אריתמה נודוזום;

## קישורים חיצוניים

* דזוגסטרל, באתר משרד הבריאות

קטגוריה:אמצעי מניעה
קטגוריה:תרופות לפי א'-ב'
חמש דקות בהליכה

**חמש דקות בהליכה** הוא סרט פשע ישראלי בשחור-לבן משנת 2001 לפי תסריט של איתי לב שגם הפיק את הסרט, עם שרון אלכסנדר, אלון אבוטבול, דביר בנדק וטל ליפשיץ בתפקידים הראשיים.

העלילה מתרחשת ברובה בלילה ארוך במלחמת שוטרים בעברייני סמים. מקום הפעולה הוא בין חניון השופטים והפאב הצמוד לו לבין כיכר רבין שמפרידות ביניהם חמש דקות בהליכה.

הסרט הוקרן בפסטיבל הקולנוע ירושלים בשנת 2002, ואיתי לב זכה בפרס קרן ירושלים לבמאים ישראלים חדשים.

## תקציר העלילה
ציקי (אלון אבוטבול) הוא עבריין סמים וסרסור שעומד לבצע עסקת סמים גדולה, העברת 20 קילו של קוקאין. מי שממונה לפקד על המבצע הוא רב פקד אמיר סמו (שרון אלכסנדר) אלא שמפקד התחנה, סגן ניצב אבי (עמי וינברג) השעה אותו לאחר שהתפרסם כי קיים יחסים עם נערות ליווי אותן חקר. אבי מטיל את המשימה על הקצין איציק נחמיאס (דביר בנדק).

איציק והשוטרים נדב (אייל רוזלס) ושמוליק (גבריאל הדר) מכינים מארב לשני עבריינים העומדים להגיע למכונית פיאט אונו בה נמצאים הסמים. העבריינים הם אנשיו של ציקי – מאיר הגרוזיני (ישראל קסלר) ויונה מלול (רינן חיים).

סמו המושעה שלא צריך להיות במקום, משקיף מפאב "השופטים" ויונה מזהה אותו ועוזב את המקום, הפעולה נכשלה. אבי משעה מיד את סמו מהמשטרה ומזהיר אותו. סמו מבלה בפאב ומתחיל ביחיסים עם בעלת הפאב, מיכל (טל כהנא).

נדב ושמוליק מתצפתים מתוך דירה בה מצולם סרט על ידי ליאור ביטרמן (אדם הורוביץ) ונדב מקיים שם יחסים עם המפיקה ליאת (שרון שטרק).

סמו מתקשר לעבריין כריס (כריס ליאטריסט) ומבקש ממנו שישלח את העבריים מני (זבולון מושיאשווילי) ופירו (דרור גבע) לגנוב את המכונית עם הסמים. הם לא יודעים שמדובר במכונית עם סמים אך מני מגלה זאת מאוחר מדי. השניים נתפסים אך שותקים בחקירה.

ציקי פוקד על יונה לחסל את סמו והוא מבצע זאת לאור יום בכיכר רבין.

## צוות השחקנים

## קישורים חיצוניים

* 
* חמש דקות בהליכה, באתר vimeo
* חמש דקות בהליכה, באתר ספר הקולנוע הישראלי
* חמש דקות בהליכה - גרסת הבמאי, באתר הסינמטק
* דקות בהליכה חמש דקות בהליכה, בקרן הקולנוע הישראלי

קטגוריה:סרטי 2001
קטגוריה:סרטים בעברית
קטגוריה:סרטי פשע ישראליים
קטגוריה:סרטי שחור-לבן ישראליים
קטגוריה:סרטי איתי לב
קטגוריה:סרטים ישראליים משנת 2001
צומת שילת

שמאל|ממוזער|250px|צומת שילת, מבט לצפון, 2021
**צומת שילת** הוא צומת חשוב במרכז ישראל, בו נפגשים כביש 443 וכביש 446. הוא ממוקם ליד מושב שילת והעיר מודיעין. כ-100 מטר מזרחה מצומת שילת נמצא צומת הכניסה למודיעין (בהמשך לשדרות החשמונאים), שבאופן לא רשמי נחשב לחלק מצומת שילת.

## תוכניות פיתוח עתידיות
קיימת תוכנית להקמת מחלף במקום הצומת הקיים. בנוסף קיימת תוכנית להקמת מרכז תחבורה, בסמוך למחלף העתידי, שיאפשר לנוסעים להשתמש בקווי התחבורה שכבר עוברים היום בצומת. התוכנית כוללת מערך שבילי אופניים והולכי רגל. התוכנית היא באחריות נתיבי ישראל.

עיריית מודיעין והתושבים מתנגדים לתוכנית כמו שהיא הוצגה בישיבת ועדה מחוזית לתכנון ולבנייה שהתקיימה ב-3 באוגוסט 2020. לטענת עיריית מודיעין והתושבים, הפרויקט יוקם קרוב מדי לבתי מגורים כך שהתושבים יסבלו מבעיית זיהום אוויר של כלי הרכב הרבים וגם מבעיות רעש ואקוסטיקה.

## קישורים חיצוניים
* "”צומת המוות”-כל מה שרציתם לדעת על צומת שילת-443 ואפילו לא ידעתם מה לשאול", באתר mcity, 24 בפברואר 2010
* הפנים החדשות של צומת שילת, באתר mnews, 23 ביולי 2020
* מחלף שילת: שלב הביקורת החל, באתר mnews, 30 ביולי 2020
* התוכנית לבניית מחלף שילת – באופוזיציה בעירייה מתנגדים לפרויקט, באתר כל העיר-מודיעין, 15 באוגוסט 2020
* 
* תוכנית "מחלף שילת", באתר חברת "יהל מהנדסים"

## הערות שוליים

שילת
קטגוריה:מודיעין-מכבים-רעות: תחבורה
קטגוריה:כביש 443
יצחק אלבוים

הרב **יצחק אלבוים** (אהלבוים, עהלבוים) (תרס"ח – ג' חשוון תשמ"ז, 1986) היה רב ודיין בסלובקיה פולין וקנדה. מחבר שו"ת **שאילת יצחק**.

## שנותיו המוקדמות באירופה
נולד בכפר זלוזשה (הונ'), בנפת מונקאץ' לרב זאב משה (תרכ"ט-תש"ד), מתלמידי תלמידי החתם סופר. למד אצל הרב יוסף נחמיה קורניצר בינוהרדיב (סעליש), הרב יחיאל מיכל טויבר בדונאיסקה-סטרדה, הרב משה טננבוים במילדוי-ספשי, הרב אברהם שטרן בנובה-זמקי (נייהייזל), והרב שאול בראך בקושיצה (קאשוי), שהסמיכו לרבנות.

שימש ברבנות ודיינות באלטנדורף ופעלסוסזלי (<small>הונ'</small>). ניצל מהשואה, ובה נרצחו אביו, חמותו, חלק מאחיו ואחיותיו, אשתו ריזל (בתו של ר' משה לעווי אב"ד פלשיווץ) וחמש בנותיהם. לאחר השואה שימש כרב בליפטוסקי-מיקולש, ובצ'שין (טעשין) שבמדינת פולין.

נישא בשנית לחיה ברכה, בתו של הרב אלטר יצחק אייזיק פרידריך, ששימש כאב"ד וראש ישיבה בערים טורץ והומנה (היה חתנו של הרב דוד ליב זלצר, מחבר "שירי מנחה" – גיסו של הרב יוסף חיים זוננפלד).

באותה תקופה הוציא לאור לאור את שו"ת "שאילת יצחק", מהדו"ק גלנטה תש"ט, עליו הסכמות מר' יוסף יונה צבי הלוי הורוביץ רב אונסדורף ופרנקפורט, ר' יצחק מאיר הכהן רפפורט, ר' שמואל אברהם זלטנרייך רב טשאקווא, בית הדין של ר' ישראל ולץ, ועוד.

כמו כן הוציא לאור את הספר "עזר ליצחק" (נחלת שבעה החדש), בודפשט תש"ט, ובו סידור דיני קידושין בקצרה לרבנים.

## בצפון אמריקה
לאחר המלחמה היגר לצפון אמריקה, ומונה לרב קהילת "אהבת אחים נחלת ישראל" בטורונטו. הגעתו לעיר הייתה ביוזמת האחים הנגידים אלבוים, ובסיוע הרב אברהם אהרן פרייס.

בהיותו באמריקה הוציא לאור את ספרו "אוצר הגיוני יצחק" על חינוך לבר מצווה, ניו יורק תשכ"ז, עליו הסכמות מר' דוד יונגרייז אב"ד העדה החרדית, ר' משה פיינשטיין, ור' פנחס עפשטיין אב"ד העדה החרדית.

כן הוציא לאור את שו"ת "שאילת יצחק" מהדורה תנינא, ניו יורק תשל"ח, עליו הסכמות מר' משה פיינשטיין, ר' יצחק יעקב וייס ה'מנחת יצחק', ר' משה שטרן ה'באר משה', שמואל הלוי וזנר ה'שבט הלוי' ועוד. וכן שו"ת "שאילת יצחק" תליתאי, ברוקלין תשמ"ב.

הרבה לכתוב בנושאים הלכתיים, כך השתתף בכתבי עת תורניים דוגמת 'הנשר', 'שערי אורה', 'בית ועד לחכמים', ו'המאור'. לפי דבריו, בכתב יד נותרו "אוצר הגיוני יצחק" חלק ב, ו"כללי שמות" על הלכות גיטין.

## צאצאיו
בנו הוא הרב נח אייזיק, רב קהילת "נחלת יצחק" בקיו-גארדן-הילס, מחבר סדרת "מנחת חן", "הלכה ורפואה בפוריות". בתו מרים קילא נישא לרב יצחק יהודה בלום, רב קהילת "בית עמרם" בקליבלנד, אוהיו.

## ספריו

* שאילת יצחק חלק א, בודפשט תש"ט.
* עזר ליצחק, דיני סידור קידושין, בודפשט תש"ט.
* אוצר הגיוני יצחק, ניו יורק תשכ"ז.
* שאילת יצחק חלק ב, ניו יורק תשל"ח.
* שאילת יצחק חלק ג, ברוקלין תשמ"ב.

## הערות שוליים

קטגוריה:נפטרים ב-1986
אסטוריה (קווינס)

**אסטוריה** (באנגלית: **Astoria**) היא שכונה בחלק המערבי של רובע קווינס בניו יורק סיטי. אסטוריה תחומה באיסט ריבר וצמודה לשלוש שכונות נוספות בקווינס: לונג איילנד סיטי  מדרום מערב, סאניסייד  מדרום מזרח וגם וודסייד  ממזרח. נכון לשנת 2019, אוכלוסיית אסטוריה מונה 95,446 תושבים.

האזור נקרא במקור בשם הלט'ס (Hallet's או Hallett's), על שם בעל הקרקע הראשון שלו ויליאם הלט, שהתיישב שם ב-1652 עם אשתו, אליזבת פונס . הלט'ס קוב הוקמה באופן רשמי ב-12 באפריל 1839, ולאחר מכן שונה שמה לג'ון ג'ייקוב אסטור, אז האיש העשיר ביותר בארצות הברית, במטרה לשכנע אותו להשקיע באזור. במהלך המחצית השנייה של המאה ה-19, הצמיחה הכלכלית והמסחרית הביאה להגברת הגירה. אסטוריה ועוד כמה כפרים מסביב שולבו בלונג איילנד סיטי בשנת 1870, שבתורה שולבה בעיר ניו יורק בשנת 1898. הפעילות המסחרית נמשכה לאורך המאה ה-20, כשהאזור היה מרכז ליצירת והפקת סרטים, כמו גם תעשיות נוספות.

## גלריית תמונות

קובץ:Sunset in Astoria - panoramio (11).jpg|שקיעה באסטוריה
קובץ:Steinway St clock jeh.JPG|שעון רחוב, אסטוריה
קובץ:Queensboro Bridge at night.jpg|גשר קווינסבורו


## קישורים חיצוניים

## הערות שוליים

קטגוריה:קווינס: שכונות
קטגוריה:יישובים שהוקמו ב-1659
ולנטין יודשקין

**ולנטין אברמוביץ' יודשקין** (ברוסית: **Валентин Абрамович Юдашкин**; 14 באוקטובר 1963 – 2 במאי 2023) היה מעצב אופנה רוסי. חבר באקדמיה הרוסית לאמנויות (2012).

## ביוגרפיה
ולנטין יודשקין נולד באודינצובו ב-1963 למשפחה יהודית. 

סיים בהצטיינות את לימודיו בבית הספר הטכני התעשייתי של מוסקבה בשנת 1986.

השלים את התמחותו לפני סיום הלימודים בבית האופנה במוסקבה אצל מעצב האופנה ויאצ'סלב זייצב .

שירת בשירות החובה בצבא הסובייטי בין השנים 1982 ל-1984.

## קריירה
המעצב יצר את הקולקציה הראשונה שלו ב-1987.

ב-1991 הוצגה בפריז הקולקציה הראשונה של יודשקין, קולקציית פברז'ה המורכבת מ-150 דגמים (שנוצרו קודם לכן, ב-1987). לאחר התצוגה של אוסף זה, במסגרת שבוע האופנה העילית המעצב הפך לידוע לא רק ברוסיה, אלא גם בעולם.

בשנים 1994 ו-1996 עיצב יודשקין תלבושות לנבחרת האולימפית של רוסיה לקראת המשחקים האולימפיים בלילהאמר ובאטלנטה. ב-1999 הלביש את נבחרת רוסיה בכדורגל גברים ונשים (האחרונה ערכה את הופעת הבכורה שלה באליפות העולם לנשים בארצות הברית).

בשנת 2006 הגיע לביקור רשמי לישראל, העלה תצוגת אופנה ובגדיו נמכרו על ידי ניקול ראידמן, ומאז שמר על קשר עם ישראל בביקורים נוספים

בשנת 2008 השתתף בפיתוח מדים לאנשי צבא של הכוחות המזוינים של הפדרציה הרוסית.

ב-6 במרץ 2022, לאחר הפלישה הרוסית לאוקראינה, נאסר על יודשקין להציג את מוצריו בשבוע האופנה בפריז ביום שלישי, מכיוון שלא התבטא נגד המלחמה.

## מותג בית האופנה
סימן מסחר Yudashkin Jeans הוא קו בגדי קז'ואל  המיוצר על ידי בית האופנה הרוסי ולנטין יודשקין.

בית האופנה של ולנטין יודשקין הוא אחד המובילים ברוסיה. בבעלות החברה רשת של בוטיקים ממותגים, תצוגות המעצב מתקיימות בפריז, מילאנו, ניו יורק ומוסקבה. עבודותיו של יודשקין מוצגות במוזיאון התלבושות בלובר, במוזיאון ההיסטורי הממשלתי במוסקבה ובמוזיאון האופנה של קליפורניה.

בשנת 2016, בית האופנה ולנטין יודשקין הפך לחבר מלא בפדרציה הצרפתית של הוט קוטור, מעצבי אופנה מוכנים ללבישה. זהו המותג הראשון של תעשיית האופנה הרוסית שזוכה לחברות זו.

לאורך השנים זכה בעיטורים ופרסים על יצירתו.

## מחלתו ומותו
יודשקין נפטר ב-2 במאי 2023 מסרטן הכליה, והותיר אלמנה ובן.

ב-15 ביוני 2024 נערך טקס פתיחת אנדרטה לולנטין יודשקין בבית העלמין טרויקורובסקויה במוסקבה, בין האורחים היו: דמיטרי פסקוב, קונסטנטין ארנסט, אלכסנדר רוזנבאום, איגור קרוטוי.

## קישורים חיצוניים

* 
* 

## הערות שוליים

קטגוריה:מעצבי אופנה רוסים
קטגוריה:יהודים רוסים
קטגוריה:מוסקבה: אישים
קטגוריה:אישים הקבורים בבית העלמין טרויקורובסקויה
קטגוריה:רוסים שנולדו ב-1963
קטגוריה:רוסים שנפטרו ב-2023
מתאם (גנטיקה)

**מתאם** או מקשר בהנדסה גנטית הוא אוליגונוקלאוטיד קצר, מסונתז כימית, חד-גדילי או דו-גדילי שניתן לקשור לקצוות של מולקולות DNA או RNA . ניתן לסנתז מתאמים כפולים עם קצוות קהים לשני המסופים או קצה דביק בקצה אחד וקצה קהה בקצה השני. לדוגמה, מתאם DNA בעל גדילים כפולים יכול לשמש כדי לקשר את הקצוות של שתי מולקולות DNA אחרות (כלומר, קצוות שאין להם "קצוות דביקים"). ניתן להשתמש בו כדי להוסיף קצוות דביקים ל-cDNA המאפשרים לקשור אותו לתוך הפלסמיד בצורה הרבה יותר יעילה. שני מתאמים יכולים להיצמד זה לזה כדי ליצור דימרים. מתאם המרה משמש לחיבור פיסת DNA לווקטור DNA גדול יותר על ידי טכניקת DNA רקומביננטי חתוך עם אנזים הגבלה אחד, למשל EcoRl, עם וקטור שנפתח עם אנזים אחר, Bam Hl . ניתן להשתמש במתאם זה כדי להמיר את הקצה המלוכד המיוצר על ידי Bam Hl לאחד המיוצר על ידי Eco Rl או להפך. אחד מהיישומים שלו הוא קשירת cDNA לתוך פלסמיד או לתוך וקטורים אחרים במקום להשתמש באנזים Terminal deoxynucleotide Transferase כדי להוסיף פולי A למקטע cDNA.

## הערות שוליים

קטגוריה:הנדסה גנטית
קטגוריה:גנומיקה
אדי קולי

**אדוארד ג'יימס קולי** (באנגלית: **Edward James Cooley**; 15 באפריל 1933 – 15 באפריל 2020) היה זמר ופזמונאי R&B אמריקאי, שהיה שותף לכתיבת השיר "Fever" שהוקלט עשרות פעמים במרוצת השנים. ב-1956 היה חלק מהלהיט הבין-לאומי "Priscilla" .

## ביוגרפיה וקריירה
קולי נולד באטלנטה, ג'ורג'יה. לאחר מכן עבר לניו יורק סיטי, שם התיידד עם הזמר-יוצר אוטיס בלקוול. בסביבות 1955 הוא יצר קשר עם בלקוול עם רעיון לשיר שכתב, "Fever". לפי בלקוול, קולי אמר לו: "יש לי רעיון לשיר בשם 'Fever', אבל אני לא יכול לסיים אותו". בלקוול סיים לכתוב את השיר, והוא הוקלט על ידי ליטל וילי ג'ון , והפך ללהיט בין-לאומי שכבש את מצעדי ה-R&B בשנת 1956, ולאחר מכן הוקלט על ידי פגי לי, אלביס פרסלי, מדונה, ביונסה ורבים אחרים.

קולי ובלקוול המשיכו לשתף פעולה בשירים נוספים שכתבו עבור מוזיקאים שונים.

## קישורים חיצוניים

## הערות שוליים

קטגוריה:זמרים אמריקאים
קטגוריה:פזמונאים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1933
קטגוריה:אמריקאים שנפטרו ב-2020
אוטיס בלקוול

**אוטיס בלקוול** (באנגלית: **Otis Blackwell**; 16 בפברואר 1931 – 6 במאי 2002) היה פזמונאי אמריקאי שיצירתו השפיעה על הרוק אנד רול. יצירותיו כוללות את "Fever" (הוקלט על ידי ליטל וילי ג'ון), "Great Balls of Fire"  ו-"Breathless"  (הוקלט על ידי ג'רי לי לואיס), "Don't Be Cruel", "All Shook Up" ו-"Return to Sender" (עם וינפילד סקוט ; הוקלט על ידי אלביס פרסלי), ו-"Handy Man"  (הוקלט על ידי ג'ימי ג'ונס ).

בשנת 2022, בלקוול נכנס להיכל התהילה של הבלוז.

## דיסקוגרפיה נבחרת
* 1955: *Otis Blackwell 1953–55*
* 1978: *These Are My Songs*
* 2005: *1952–1954*

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:פזמונאים אמריקאים
קטגוריה:אמריקאים שנולדו ב-1931
קטגוריה:אמריקאים שנפטרו ב-2002
הפלישה לקונגרס הברזילאי

**הפלישה לקונגרס הברזילאי** התרחשה ב-8 בינואר 2023, כאשר מספר רב של תומכי ז'איר בולסונארו, נשיא ברזיל לשעבר, פרצו לקונגרס הלאומי של ברזיל, בעקבות הפסדו ללואיז אינסיו דה סילבה בבחירות הכלליות בברזיל ב-2022. ונזיאנו ויטל דו רגו, ממלא מקום נשיא הסנאט הפדרלי של המדינה, אישר כי מפגינים רבים פרצו לאולם הירוק של לשכת הנבחרים ולאחר מכן גם ניסו לפלוש לארמון פלנלטו.

המפגינים בזזו את מתחם הקונגרס והשחיתו אותו קשות. לאחר מספר שעות הצליחו כוחות הביטחון להשתלט על האירוע וביצעו מעצרים המוניים.

המפגינים הנותרים צעדו ממפקדת הצבא, שם הפגינו באוהלים במשך שבועות במהלך הפגנת הבחירות בברזיל ב-2022, בדרישה לבצע הפיכה צבאית. ממשלתו של אינסיו דה סילבה ניסתה לפנות את האוהלים של המפגינים, כאשר לא הצליחה היא הורתה לתגבר את האבטחה באזור. גם שרת המשפטים שבה והדגישה באותו שבוע כי אוהלי ההפגנות יפורקו. המפגינים פרצו את מחסומי המשטרה והתעמתו עם השוטרים בעודם חמושים במקלות, בתגובה המשטרה ריססה לעברם גז מדמיע. המפגינים הפגינו גם בארמון פלנלטו, מקום העבודה הרשמי של נשיא ברזיל.

לאחר האירוע התקיימו משפטי הנאשמים, והוקמה ועדת חקירה ממלכתית שנועדה לאתר את מקור ההסתה. בעקבות מסקנות ועדת החקירה הורה בית המשפט הברזילאי על סגירת חשבונות ברשתות החברתיות שמזוהים עם בולסונרו וזוהתה בהם הסתה לאלימות. חברת טוויטר סירבה לסגור את החשבונות, והיא נחסמה בברזיל למשך כשנה וחצי והושת עליה קנס כבד. בספטמבר 2024 הודיעה טוויטר כי היא מסכימה לקיים את כל הדרישות של ברזיל ולשלם את הקנסות, והיא שבה לפעול במדינה.

## ראו גם
* ההסתערות על הקפיטול

## קישורים חיצוניים

## הערות שוליים

קטגוריה:מחאות ב-2023
קטגוריה:ברזיל: פוליטיקה
קטגוריה:2023 בברזיל
תאוריית פערי העצמי

**תאוריית פערי העצמי** (באנגלית: Self-Discrepancy Theory) היא תאוריה בפסיכולוגיה חברתית שפותחה על ידי א. טורי היגינס בשנת 1987. התאוריה מתארת כיצד פערים בין ייצוגים שונים של העצמי עשויים לגרום לרגשות שליליים כמו עצב, חרדה ובושה, ולעיתים גם לרגשות חיוביים כאשר הפערים מצטמצמים.

## ייצוגי העצמי
התאוריה מבחינה בין שלוש תפיסות מרכזיות של העצמי:
* **העצמי הממשי** (Actual Self) – איך אדם תופס את עצמו בפועל, כפי שהוא כעת.
* **העצמי האידיאלי** (Ideal Self) – מי האדם היה רוצה להיות, בהתאם לשאיפות, תקוות וערכים אישיים.
* **העצמי הנדרש** (Ought Self) – איך האדם חושב שעליו להיות, בהתאם לנורמות חברתיות, מוסר וציפיות של אחרים.

פערים בין העצמי הממשי לבין העצמי האידיאלי יוצרים תחושות של אכזבה, תסכול ועצב, בעוד שפערים בין העצמי הממשי לבין העצמי הנדרש קשורים לאשמה, בושה או חרדה. פערים מתונים נחשבים לעיתים הסתגלותיים ומובילים את המוטיבציה של האדם להתפתח ולצמצם את הפערים, בעוד שפערים קיצוניים עלולים לגרום למצוקה רגשית חמורה יותר.

## מחקר אמפירי
מחקרים שונים הדגימו כי ככל שהפער בין הייצוגים גדול יותר וככל שהמודעות אליו גבוהה יותר - כך עוצמת הרגשות השליליים חזקה יותר. התאוריה נחקרה בהקשרים של דיכאון, חרדה, דימוי עצמי, רווחה נפשית וגם בהקשרים של התנהגות במדיה חברתית. סקירת ספרות משנת 2022 שסקרה 37 מחקרים העלתה שפערי עצמי מניעים לעיתים התנהגויות פיצוי ברשתות החברתיות, כמו הצגה של עצמי אידיאלי במדיה.

## ביקורת
חלק מהחוקרים טוענים כי קשה להבחין בפועל בין העצמי האידיאלי והעצמי הנדרש, ושלעיתים שני המושגים חופפים. ביקורת נוספת היא שהתאוריה אינה נותנת מספיק מקום להבדלים תרבותיים והשפעות של שונות בין-תרבותית על פערי העצמי.

## ראו גם
* תאוריית ההשוואה החברתית
* הערכה עצמית מותנית
* דיסוננס קוגניטיבי
* דימוי עצמי
* פסיכולוגיה חברתית

## קישורים חיצוניים

* Pascal Schlechter, Jens H. Hellmann & Nexhmedin Morina, Self-discrepancy, Depression, Anxiety, and Psychological Well-Being: The Role of Affective Style and Self-efficacy, **Cognitive Therapy and Research** (2022)
* Watson, N., Bryan, B. C., & Thrash, T. M., Self-discrepancy: Long-term test–retest reliability and test–criterion predictive validity, **Psychological Assessment** (2016)


## הערות שוליים

קטגוריה:עצמי
הדוכסות הגדולה של הריין התחתון

**הדוכסות הגדולה של הריין התחתון** (בגרמנית: **Großherzogtum Niederrhein**), או כפי שכונתה בפשטות **פרובינציית הריין התחתון** (****), הייתה מחוז של ממלכת פרוסיה והתקיימה מ-1815 עד 1822.

## היסטוריה
הדוכסות הוקמה לאחר קונגרס וינה ב-1815, שם קיבל פרידריך וילהלם השלישי, מלך פרוסיה את חבל הריין ואיתו את התואר הדוכס הגדול של הריין התחתון. זה אפשר לפרוסיה לגבש את השטחים הריניים שלה שהוחזקו מאז 1803, כמו נסיכות הבוחר מטריר, רוזנות מנדרשייד, נסיכות שטאבלוט-מלמדי, העיר הקיסרית החופשית אאכן, חלקים מלוקסמבורג ולימבורג, כמו גם כמה מדינות קטנות אחרות. ב-22 באפריל 1816 שולבו שטחים אלה ליצירת הדוכסות הגדולה של הריין התחתון, כאשר בירת המחוז ממוקמת בקובלנץ.

ב-22 ביוני 1822, בהוראת הקבינט הפרוסי, התמזג מחוז זה עם המחוז השכן של ייליך-קלווה-ברג כדי ליצור את פרובינציית הריין, שהדוכסות לשעבר הייתה חלקה העליון.

## קישורים חיצוניים

קטגוריה:פרובינציות פרוסיה
נורברט באלוג

**נורברט שנדור באלוג** (בהונגרית: **Norbert Sándor Balogh**; נולד ב-21 בפברואר 1996 בהיידובסרמן שבהונגריה) הוא כדורגלן הונגרי המשחק החלוץ בקבוצת דונאיסקה סטרדה מליגת העל הסלובקית ובנבחרת הונגריה.

## קריירת מועדונים
באלוג גדל במחלקות הנוער של היידובסרמן ודברצן ו.ס.ק.. בעונת  הושאל ללטברטש מהליגה ההונגרית השלישית, במדיה ערך 11 הופעות ליגה והבקיע שני שערים. לאחר חזרתו לדברצן ו.ס.ק. שיחק באלוג במשך עונה וחצי בקבוצה הבוגרת של המועדון, במדיה ערך 33 הופעות ליגה והבקיע חמישה שערים במסגרת ליגת העל ההונגרית.

ב-13 בינואר 2016 חתם באלוג בפלרמו מהסרייה א'. ב-17 בינואר ערך באלוג את הופעת הבכורה שלו במועדון, בהפסד 0–4 לגנואה במסגרת המחזור ה-20 בליגה לעונת 2015/2016. בסך הכל ערך 22 הופעות ליגה במדי המועדון.

ב-21 באוגוסט 2018 הושאל באלוג למשך עונה אחת לאפואל ניקוסיה מליגת העל הקפריסאית. הוא ערך 12 הופעות ליגה במדי המועדון, בהן הבקיע שני שערים, וזכה עם המועדון באליפות קפריסין.

ב-14 בספטמבר 2019 חתם באלוג על חוזה לעונה אחת בהאל סיטי מהפוטבול ליג צ'מפיונשיפ. ב-23 באוקטובר ערך את הופעת הבכורה שלו במועדון, בניצחון 1–2 על נוטינגהאם פורסט במסגרת המחזור ה-13 בליגה לעונת . בסך הכל ערך באלוג שלוש הופעות ליגה במדי המועדון, ובתום העונה שוחרר מהמועדון.

ב-3 בספטמבר 2020 חתם באלוג בבודפשט הונבד מליגת העל ההונגרית. הוא שיחק במועדון במשך עונה וחצי, בהן ערך 39 הופעות ליגה והבקיע 12 שערים.

במחצית השנייה של עונת  הושאל באלוג לדונאיסקה סטרדה מליגת העל הסלובקית. הוא ערך 12 הופעות ליגה במהלך תקופת ההשאלה, בהן הבקיע שני שערים. בתום העונה חתם על חוזה קבוע במועדון.

## קריירה בינלאומית
ב-5 ביוני 2017 ערך באלוג את הופעת הבכורה שלו בנבחרת הונגריה, בהפסד 0–3 לנבחרת רוסיה במשחק ידידות.

## תארים
;אפואל ניקוסיה
* אליפות קפריסין (1): 2018/2019

## קישורים חיצוניים

## הערות שוליים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני דברצן
קטגוריה:כדורגלני פלרמו
קטגוריה:כדורגלני אפואל ניקוסיה
קטגוריה:כדורגלני האל סיטי
קטגוריה:כדורגלני בודפשט הונבד
קטגוריה:כדורגלני דאק 1904 דונאיסקה סטרדה
קטגוריה:כדורגלני נבחרת הונגריה
קטגוריה:הונגרים שנולדו ב-1996
עומר טרוחיו

**גוסטבו עומר טרוחיו קורונה** (בספרדית: **Gustavo Omar Trujillo Corona**;  9 בנובמבר 1977 – 1 בדצמבר 2022) היה כדורגלן מקסיקני ששיחק בעמדת המגן השמאלי.

## קריירת מועדונים
טרוחיו שיחק במשך רוב הקריירה שלו באתלטיקו מורליה מליגת העל המקסיקנית. לקראת סוף הקריירה הושאל לאטלס ולטיגרס מליגת העל המקסיקנית, ולסלאיה מליגת המשנה המקסיקנית.

## קריירה בינלאומית
ב-27 באפריל 2005 ערך טרוחיו את הופעתו היחידה בנבחרת מקסיקו, בתיקו 1-1 נגד נבחרת פולין במשחק ידידות.

## מותו
ב-1 בדצמבר 2022 מת טרוחיו בגיל 45 כתוצאה מדום לב.

## תארים
;אתלטיקו מורליה
* אליפות מקסיקו (1): אינברנו 2000

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני אטלס
קטגוריה:כדורגלני טיגרס
קטגוריה:כדורגלני סלאיה
קטגוריה:כדורגלני נבחרת מקסיקו
קטגוריה:מקסיקנים שנולדו ב-1977
קטגוריה:מקסיקנים שנפטרו ב-2022
ח'אלד א-זילעי

**ח'אלד מוחמד עיסא א-זילעי** (בערבית: **خالد محمد عيسى الزيلعي**, בתעתיק: **ח'אלד מחמד עיסא אלזילעי**;  16 במאי 1987 – 30 בספטמבר 2022) היה כדורגלן סעודי ששיחק בעמדת קשר הכנף.

## קריירת מועדונים
א-זילעי שיחק במשך רוב הקריירה שלו בליגת העל הסעודית, ובמשך תקופה קצרה בליגת המשנה הסעודית. הוא שיחק במועדונים אבהא, א-נסר, א-תעאוון, אל-פייסלי, אל-באטין, א-ראיד ואל-עין.

## קריירה בינלאומית
ב-9 באוקטובר 2010 ערך א-זילעי את הופעת הבכורה שלו בנבחרת ערב הסעודית, בניצחון 0–4 על נבחרת אוזבקיסטן במשחק ידידות. ב-28 ביוני 2012 הבקיע את שערו היחיד בנבחרת, בתיקו 2-2 נגד נבחרת פלסטין במסגרת שלב הבתים של הגביע הערבי לשנת 2012. בסך הכל ערך תשע הופעות במדי הנבחרת.

## מחלתו ומותו
בחודש יוני 2020 אובחן א-זילעי עם טרשת אמיוטרופית צידית, וב-30 בספטמבר 2022 מת מהמחלה בגיל 35.

## תארים
;א-נסר
* אליפות ערב הסעודית (2): 2013/2014, 2014/2015
* גביע יורש העצר הסעודי (1): 2013/2014

## קישורים חיצוניים

## הערות שוליים

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני א-נסר
קטגוריה:כדורגלני אל-פייסלי
קטגוריה:כדורגלני א-ראיד
קטגוריה:כדורגלני נבחרת ערב הסעודית
קטגוריה:סעודים שנולדו ב-1987
קטגוריה:סעודים שנפטרו ב-2022
ליית'

**ליית**' (באנגלית: **Leith**) הוא מחוז של העיר אדינבורו שבסקוטלנד הממוקם בצפון העיר, בשפך של נהר ליית'. בתחום המחוז נמצא נמל אדינבורו ועוגנת היאכטה המלכותית בריטניה.

בתקופת ימי הביניים ליית' הייתה עיר נמל עצמאית. האזכור הראשון של ליית' הוא באמנה מלכותית שאישרה את בנייתו של מנזר הולירוד ב-1128. בשנת 1920 סופח אזור ליית' לאדינבורו.

אצטדיון הבית של מועדון הכדורגל הסקוטי היברניאן, אשר מייצג את העיר אדינבורו בליגת העל הסקוטית, ממוקם בליית'.

## גלריית תמונות

Rth_Edin_Leith_.Forth.Fife_26.10.11_edited-2.jpg
LeithView.JPG
HMY Britannia.jpg|היאכטה המלכותית בריטניה במקום עגינתה באדינבורו


## קישורים חיצוניים

* 

קטגוריה:אדינבורו
פרסי אמי לבידור בשעות היום

**פרסי האמי לבידור בשעות היום**, הם חלק מהמגוון הנרחב של טקסי פרסי האמי הנערכים לכבוד תעשיית הטלוויזיה האמריקאית. הפרסים מוענקים על ידי האקדמיה הלאומית לאמנויות ומדעי הטלוויזיה בניו יורק (NATAS), טקס האמי לבידור בשעות ביום מוענקים כהוקרה על הצטיינות בתוכניות טלוויזיה אמריקאיות בשעות היום. הטקס הראשון נערך בשנת 1974, והרחיב את מה שהיה במקור פרס אמי לתוכנית ששודרות בשעות הפריים טיים. הטקסים מתקיימים בדרך כלל בחודשים מאי או יוני.

## קטגוריות
במהלך הטקס מוענקים הפרסים הבאים:

#### תוכניות
* סדרת הדרמה הטובה ביותר (מאז 1972)
* תוכנית האירוח הטובה ביותר – בידור (מאז 2008)
* תוכנית האירוח הטובה ביותר – עיון (מאז 2008)
* התוכנית המשפטית הטובה ביותר (מאז 2008)
* תוכנית הבישול הטובה ביותר (מאז 2010)
* תוכנית חדשות הבידור הטובה ביותר

#### משחק
* השחקן הראשי הטוב ביותר בסדרת דרמה (מאז 1974)
* השחקנית הראשית הטובה ביותר בסדרת דרמה (מאז 1974)
* שחקן המשנה הטוב ביותר בסדרת דרמה (מאז 1979)
* שחקנית המשנה הטובה ביותר בסדרת דרמה (מאז 1979)
* השחקן/ית הצעיר/ה הטוב/ה ביותר בסדרת דרמה (מאז 2020)
* שחקן/ית אורח הטוב/ה ביותר בסדרת דרמה (1980, 1987, 2015–הווה)

#### הנחיה
* המנחה הטוב ביותר בתוכנית אירוח – בידור (מאז 2015)
* המנחה הטוב ביותר בתוכנית אירוח – אירוח (מאז 2015)
* המנחה הטוב ביותר בתוכנית בישול (מאז 2013)

#### תסריט/בימוי
* בימוי בסדרת דרמה (מאז 1974)
* תסריט בסדרת דרמה (מאז 1974)

## קישורים חיצוניים

* 

## הערות שוליים

קטגוריה:פרס אמי
קטגוריה:1974 בארצות הברית
תאוריית ההיכרות עם העצמי

**תאוריית ההיכרות עם העצמי** היא תאוריה בפסיכולוגיה חברתית לפיה לאדם יש מוטיבציה להתבונן פנימה על מנת להעריך היבטים החשובים לזהותו. בבסיס תאוריית ההיכרות עם העצמי עומדת ההנחה כי לאדם יש מוטיבציה ללמוד על עצמו, לפתח הערכה מציאותית של יכולותיו ושל מגבלותיו. זאת היא אחת משלוש גישות מוטיבציוניות של ההערכה העצמית, יחד עם שיפור העצמי ואימות העצמי.

סדיקידס (1993) מציע שהמוטיבציה להיכרות עם העצמי תניע אנשים לחפש מידע שמאשר תפיסה עצמית המאופיינת באי-ודאות, ובמקביל הם יחפשו להגביר את רמת הוודאות שלהם בידע העצמי. כמו כן, אנשים נוטים לבחור במטלות שאכן מאפשרות בדיקה של יכולותיהם – כלומר, פלוני יבחר מטלה שתספק לו מידע חדש על יכולותיו. למשל, אדם שיודע שיכולתו אינה נמוכה, אך לא יודע עד כמה היא גבוהה – יבחר במטלה שתבדוק אם הוא בינוני או גבוה; לעומת זאת אדם שיודע שיכולתו אינה גבוהה, אך לא יודע עד כמה היא נמוכה – יבחר מטלה שתבדוק אם הוא בינוני או נמוך. לשם המחשה, פלוני יתחקר את סביבתו לאחר שביצע מטלה חדשה.

שלא כמו שני המניעים האחרים, באמצעות היכרות עם העצמי אנשים מעוניינים ברמת הנכונות של ההשקפות הנוכחיות שלהם, במקום בשיפור עצמי. כך, ההיכרות עם העצמי היא המניע היחידי שעלול לגרום להערכה העצמית של האדם להיפגע. טרופ (1986) מציע שהיכרות עם העצמי היא דרך לשיפור עצמי בעתיד. למשל, בטווח הקצר היכרות עם העצמי עלולה לגרום לפגיעה בתפיסה העצמית, באמצעות ההבנה של האדם שאולי לא הגיע להישגים גבוהים כפי שרצה; אולם, בטווח הארוך, האדם יעבוד קשה יותר כדי להשיג דברים גדולים יותר, וכתוצאה מכך ההערכה שלו את עצמו תשתפר.

כך, התפיסה העצמית של הפרט היא עקבית, בטוחה, נכונה, ומשופרת.

## הערות שוליים

2023 01
קטגוריה:תאוריות פסיכולוגיות
קטגוריה:עצמי
שכר מחיה

**שכר מחיה** מוגדר כהכנסה המינימלית הדרושה לעובד כדי לספק את צרכיו הבסיסיים. צרכים בסיסיים כוללים בדרך כלל מזון, דיור וצרכים חיוניים אחרים כגון ביגוד. המטרה של שכר מחיה היא לאפשר לעובד להרשות לעצמו רמת חיים בסיסית אך הגונה, באמצעות תעסוקה ללא סובסידיות ממשלתיות. בשל האופי הגמיש של המונח "צרכים", אין מדד אחד אשר מקובל בכל העולם לגבי האופן בו יש לקבוע מה הוא שכר מחיה, ובשל כך שכר המחייה משתנה ממדינה למדינה.

שכר המחיה שונה משכר מינימום בכך ששכר מינימום עלול שלא לאפשר לעובד להרשות לעצמו איכות חיים בסיסית, ובשל כך נאלץ להסתמך על תוכניות ממשלתיות בכדי לקבל הכנסה נוספת.

## ראו גם
* יוקר המחיה
* שכר מקסימום
* שכר מינימום
* עובדים עניים

קטגוריה:תגמול עובדים
העיר הקיסרית החופשית אאכן

**העיר הקיסרית החופשית אאכן**, הידועה גם בשמה הצרפתי **Aix-la-Chapelle** והיום ידועה בפשטות בשם אאכן, הייתה עיר קיסרית חופשית וספא של האימפריה הרומית הקדושה ממערב לקלן ודרום מזרח לארצות השפלה, בחוג הרייני התחתון-וסטפאלי. העליות לרגל, הכתרת קיסר האימפריה הרומית הקדושה, תעשיות פורחות והפריבילגיות שהעניקו קיסרים שונים הפכו אותה לאחת מעיירות השוק המשגשגות ביותר של האימפריה הרומית הקדושה.

## היסטוריה
בשנת 1166 קיבלה אאכן חופשיות אימפריאלית והוכרזה כעיר קיסרית חופשית של האימפריה הרומית הקדושה על ידי הקיסר פרידריך הראשון, הידוע גם בשם "ברברוסה", באמצעות פריבילגיה של קרל הגדול (*Karlsprivileg*). אאכן מילאה תפקיד בליגה ששמרה על השלום בין השנים 1351 ל-1387 בין המז לנהר הריין. בשנת 1450 מרד הוביל לקבלת הגילדות חלק בשלטון המקומי. במאה ה-16 החלה אאכן לרדת בחשיבותה ובשגשוגה. היא הייתה קרובה מדי לגבול עם ממלכת צרפת מכדי להיות בטוחה, ורחוקה מדי מהאימפריה הרומית הקדושה מכדי שתהיה נוחה כעיר בירה. בשנת 1562 הבחירות הקיסריות והכתרתו של הקיסר הרומית הקדושה מקסימיליאן השני התקיימו בפרנקפורט, תקדים שנמשך עד לסוף האימפריה הרומית הקדושה. הרפורמציה הפרוטסטנטית הביאה צרות לאאכן. ב-1580 הפרוטסטנטים השתלטו על העיר; בעקבות כך חרם קיסרי הוטל ב-1598 על ידי ארנסט מבוואריה, ארכיבישוף-הבוחר של קלן. חזרה דתית של העיר הובילה לחרם קיסרי חדש על ידי הקיסר מתיאס ב-1613, ובשנת 1614 אילץ הצבא הספרדי של אמברוסיו ספינולה את העיר הסוררת לחזור לחיק הקתוליות. בשנת 1656 שריפה גדולה הרסה 4,000 בתים. אסון זה השלים את החורבן שהתחיל במלחמת שלושים השנים.

אאכן אירחה כמה ועידות שלום, אלה שסיימו את מלחמת ההאצלה ואת מלחמת הירושה האוסטרית. על פי חוזה אקס-לה-שאפל, מיום 2 במאי 1668, נאלץ לואי הארבעה עשר, מלך צרפת, על ידי הברית המשולשת בין ממלכת אנגליה, הרפובליקה ההולנדית וממלכת שוודיה, לנטוש את מלחמת השחרור נגד ארצות השפלה הדרומיות. ההסכם אילץ את המלך לשקם את מחוז בורגונדי, אותו כבש, ולהסתפק בבעלות על שנים עשר ביצורים פלמיים. הסכם אקס-לה-שאפל השני, מיום 18 באוקטובר 1748, סיים את מלחמת הירושה האוסטרית. לפי תנאי הסכם קמפו פורמיו, אאכן צורפה לרפובליקה הצרפתית הראשונה כעיר ראשית במחוז רור. מאוחר יותר, קונגרס וינה העניק את אאכן לממלכת פרוסיה.

## הערות שוליים

אאכן
קטגוריה:אאכן
איים בחוף

**איים בחוף** הוא סרט קולנוע ישראלי משנת 2003 בבימויו של יעוד לבנון, עם נבו קמחי, ראידה אדון ואילן תורן בתפקידים הראשיים.

התסריט של יעוד לבנון מבוסס על פרשת כיבוש הכפר טנטורה במלחמת העצמאות ועבודת הגמר של תדי כ"ץ בדבר טבח כביכול שבצעו חיילי אלכסנדרוני בתושבי הכפר.

הסרט צולם בקיבוץ נחשולים וחוף טנטורה שם התחוללה הפרשה ב-1948.

הסרט הוקרן בפסטיבל הקולנוע ירושלים והיה מועמד לפרס וולג'ין לסרט העלילתי הטוב ביותר. בנוסף, ייצג את ישראל בפסטיבל הסרטים הבינלאומי של מונטריאול ב-2003.

הסרט קיבל ביקורות שליליות, בעלי אולמות הקולנוע סירבו להקרין אותו והוא הוקרן רק בסינמטקים.

## תקציר העלילה
ישעיהו (שוקה) לוין (אילן תורן) הוא אלוף (מיל.) שעומד להתמנות לשר בממשלת ישראל. הוא גר במושב לחוף הים שהוקם על חורבותיו של כפר דייגים ערבי שנכבש במלחמת העצמאות ותושביו גורשו.

שוקה גר במושב יחד עם אמו טובה (דוידה קרול) והמטפלת שלה כריסטין (כריסטין ווין). הוא אלמן מאשתו רינה. בבית גרים גם בנו הבכור שאול (רוני בוקסבאום) הנשוי למרגלית (דורית סעדיה). שאול הוא בעל דעות ימניות קיצוניות. הוא מחזיק כשותף באווזיה הגדולה שלו את אחמד מג'נין (דיראר סלימן) והם רבים כל הזמן.

הבן השני הוא אביתר (נבו קמחי). אביתר התעוור בגיל שבע כאשר רימון יד שמצא על האי בחוף, התפוצץ. הוא כעת פרופסור למזרחנות באוניברסיטה והוא מדריך את הסטודנטית סוהא (ראידה אדון) בעבודת דוקטורט על מה שקרה בכפר ב-1948. היא חקרה את מפקד ההתקפה שרפשטיין והגיעה למסקנה שהיה טבח בתושבי הכפר לאחר שנכנעו וכי שוקה היה מפקד בכיר בהתקפה ההיא.

הבן השלישי הוא מתי (אלון לשם) שמתגורר בארצות הברית ומנהל שם קרן השקעות כושלת, בה מושקעים גם כספים של המשפחה. הוא מגיע ארצה לפי הזמנה של שוקה עם אשתו היהודייה-אמריקאית ג'ודי (סביטרי סלנט). הם מתעלסים בעירום בחוף הים.

שוקה מעיין בעבודת הדוקטורט ומבין שזה יהרוס את סיכוייו להתמנות לשר. הוא מפציר באביתר לדחות את פרסום העבודה עד שייתמנה לשר. בשלב ראשון הוא טוען שלא השתתף כלל בהתקפה אבל לאחר זמן הוא מודה כי השתתף בקרב שהיה קשה ומרבית התושבים נהרגו אבל לא היה שם טבח בשבויים.

שוקה פונה לדקאנית הפקולטה (חנה לסלאו) בשם "עמותת יוצאי חטיבה 19" ומבטיח תרומה בתנאי שתיפגש עם אביתר ותבקש ממנו לא לפרסם את העבודה.

הדקאנית ואביתר נפגשים ליד בניין "המזגגה" והיא מבהירה לו כי עתידו האקדמי בישראל אבוד אם יפרסם את העבודה.

סוהא ואביתר משמיעים לשוקה את העדות של שרפשטיין המפלילה אותו. שוקה מחליט לוותר על רצונו להיתמנות לשר.

אביתר וסוהא עוזבים את הכפר ומשוחחים על עתידם המעורפל בישראל. אביתר אומר שכעת יחיה כפליט בחו"ל. בחשיכה הם נעצרים במחסום וחיילים יורים אל רכבם והורגים אותם.

## צוות השחקנים

## קישורים חיצוניים

* 
* איים בחוף, בספר הקולנוע הישראלי
* איים בחוף, באתר קרן רבינוביץ'
* איים בחוף, באתר "הבמה"
* איים בחוף, באתר אידיבי
* 

קטגוריה:סרטי 2003

קטגוריה:סרטים בעברית
קטגוריה:סרטים ישראליים המבוססים על סיפור אמיתי
קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 2003
קטגוריה:סרטי יעוד לבנון
ח'רבת טרפין

[ממוזער|שברי [גלוסקמאות שנמצאו באחת ממערות הקבורה באתר.]]
**ח'רבת טרפין** (**Kh. Tarfein**) היא אתר ארכאולוגי במרכז חבל בנימין סמוך לכפר ביר זית, ומדרום לכפר עטארה. האתר מזוהה עם **כפר טרפון** התלמודי ומתעד את שרידיה של התיישבות המתוארכת לתקופת ההתנחלות, הברזל, ההלניסטית, הרומית, הביזנטית ועד ימי הביניים.

## סקרים ארכאולוגיים
לאתר נערך סקר לראשונה בשנת 1928 על ידי הארכאולוג הצרפתי פליקס מארי אבל בסקר החירום. לאחר מכן נסקר בשנית בשנות השמונים בסקר ארץ אפרים על ידי הארכאולוג ישראל פינקלשטיין, בשלישית בשנות התשעים וברביעית בפברואר 2015 במסגרת סקר דרום השומרון החדש שנערך על ידי ד"ר דביר רביב מאוניברסיטת בר-אילן וד"ר אהרן טבגר מאוניברסיטת אריאל.

## ממצאים ותיארוך
בסקרים שנערכו במקום נחשפו ממצאים שתוארכו לתקופת ההתנחלות (תקופת הברזל הראשונה), הברזל (השנייה), ההלניסטית, הרומית, הביזנטית ועד ימי הביניים. בין הממצאים שנמצאו בסקרים שנערכו באתר נמצאו שרידי כנסייה עם רצפת פסיפס, מבנים וחרסים מתקופת הברונזה והברזל, ומהתקופה ההלניסטית והרומית, מגדלי שדה, טרסות עם אבנים, מתקן כתישה קדום, ועוד.

### נקרופוליס
כמו כן, במסגרת סקר דרום השומרון התגלה נקרופוליס ובו שמונה עשרה מערות קבורה, הכוללות בור עמידה ואצטבאות, בחלקן זוהה בור ליקוט עצמות. בשתי מערות נחצב חדר מבוא. בשלוש מהמערות נחצבו גם כוכי קבורה האופייניים לתקופה הרומית, אולם על פי אופי החרסים בשלוש מערות נוספות תורכו גם כלל המערות ככאלו ששימשו גם בתקופה הרומית.

## בנייה פלסטינית בלתי חוקית באתר
בעשור השלישי של המאה ה-21 בנו פלסטינים מבנים באתר הארכאולוגי באופן לא חוקי ותוך פגיעה בעתיקות האתר. על אף היות האתר בשטח B, בנובמבר 2022 הרס המנהל האזרחי את המבנים, על פי הסכמי אוסלו לפיהם מותר לבצע אכיפה על בנייה בלתי חוקית באתר ארכאולוגי. אולם למרות ההרס, הפלסטינים חידשו את הבנייה שלושה ימים לאחר מכן.

ההרס במקום על ידי פולשים פלסטינים נמשך גם במהלך 2025 ותועדה פגיעה בשכבות ארכאולוגיות לצורכי בנייה והחרבת קברים ושלדים.

## [[כפר טרפון]]
ב־2025 הקימו שתי משפחות יהודיות חווה בסמוך לאתר, במטרה ליצור נוכחות יהודית מוגברת באזור גוש עארורה ולמנוע פגיעה בעתיקות באתר.

## לקריאה נוספת
* קלאי, תשל"ב, 172 (אתר מס' 61) ארכיון קמ"ט תיק מספר 100/11, Abel 1928
* דביר רביב, היישוב בדרום השומרון בתקופות ההלניסטית והרומית לאור תוצאות סקר ארכאולוגי, עבודת דוקטורט, אוניברסיטת בר-אילן, רמת גן 2018

## הערות שוליים

קטגוריה:ארכאולוגיה של ארץ ישראל
קטגוריה:השומרון: אתרים ארכאולוגיים
קטגוריה:נחלת שבט בנימין
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
אווסו קוואבנה

**אווסו קוואבנה** (באנגלית: **Owusu Kwabena**; נולד ב-18 ביוני 1997 באקרה שבגאנה) הוא כדורגלן גנאי המשחק בעמדת החלוץ בקבוצת מכבי בני ריינה ובנבחרת גאנה.

## קריירת מועדונים
קוואבנה גדל במחלקת הנוער של SC אקרה בגאנה, והחל לשחק בקבוצה הבוגרת של המועדון. בהמשך הושאל לטולדו מהליגה הספרדית השלישית, במדיה ערך 34 הופעות ליגה והבקיע שמונה שערים.

ב-23 באוגוסט 2017 חתם קוואבנה על חוזה לחמש שנים בלגנס מלה ליגה. שמונה ימים לאחר מכן הושאל לריאל אוביידו מהליגה הספרדית השנייה, במדיה ערך שמונה הופעות ליגה. בהמשך הושאל לקרטחנה, לסלמנקה ולקורדובה מהליגה הספרדית השלישית.

ב-23 בינואר 2020 חתם קוואבנה על חוזה לשלוש שנים וחצי בקרבאך מליגת העל האזרית. ב-16 ביולי 2021 הושאל למשך עונה אחת לאנקרגוג'ו מליגת המשנה הטורקית, במדיה ערך 21 הופעות ליגה והבקיע שבעה שערים. לקראת עונת  חזר קוואבנה לקרבאך.ב-12 בספטמבר 2025 חתם במכבי בני ריינה.

## קריירה בינלאומית
ב-9 ביוני 2019 ערך קוואבנה את הופעת הבכורה שלו בנבחרת גאנה, בהפסד 0–1 לנבחרת נמיביה במשחק ידידות.

הוא היה חלק מסגל נבחרת גאנה לטורניר גביע אפריקה לאומות 2019, וערך שלוש הופעות בטורניר.

## תארים
;קרבאך
* אליפות אזרבייג'ן (1): 2019/2020

## קישורים חיצוניים

## הערות שוליים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:כדורגלני טולדו
קטגוריה:כדורגלני לגנס
קטגוריה:כדורגלני ריאל אוביידו
קטגוריה:כדורגלני קרטחנה
קטגוריה:כדורגלני סלמנקה
קטגוריה:כדורגלני קורדובה
קטגוריה:כדורגלני קרבאך
קטגוריה:כדורגלני אנקרגוג'ו
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2019
קטגוריה:כדורגלני פרנצווארוש
קטגוריה:כדורגלני זלאגרסגי ט.א.
קטגוריה:גנאים שנולדו ב-1997
BAM (פורמט קובץ)

**מפת עימוד בינארית** (**BAM**, ראשי תיבות של **Binary Alignment Map**) היא פורמט של קובץ המכיל נתונים גולמיים מקיפים של רצף גנום; קובץ זה מורכב מהייצוג הבינארי הדחוס של קובצי ה-Sequence Alignment Map.

BAM הוא הייצוג הבינארי הדחוס של SAM (Sequence Alignment Map), ייצוג קומפקטי המאפשר שימוש באינדקסים של עימוד (Alignment) רצף נוקלאוטידים. מטרת השימוש באינדקסים היא לאתר עימודים החופפים למיקום ספציפי במהירות, מבלי לעבור על כל העימודים. לפני יצירת פורמט אינדקס של קובץ BAM, יש למיין את קובץ ה-BAM לפי המזהה של גנום הייחוס משמאל לימין. הפורמט של קובץ BAM הוא BGZF דחוס.
ממוזער|496x496px|פורמט BAM; תמונה מ: https://samtools.github.io/hts-specs/SAMv1.pdf

המבנה של קובצי BAM כולל קטע של כותרות בהתחלה (headers) ולאחר מכן את העימוד עצמו:
* כותרת – מכילה את שם הדוגמה, אורך הדוגמה ושיטת העימוד. מקטע העימוד מכיל עימוד המקושר למידע ספציפי במקטע הכותרת.
* עימוד – מכיל את שם הקריאה, רצף הקריאה, איכות הקריאה, מידע על העימוד ותגיות מותאמות אישית. בשם הקריאה כלולים מספר הכרומוזום, קואורדינטת ההתחלה, איכות העימוד ומחרוזת המתארת את ההתאמה.
** סעיף העימוד כולל את הדברים הבאים:
*** קבוצת קריאה (RG)
*** תג ברקוד (BC)
*** איכות עימוד של קצה בודד (SM)
*** איכות עימוד של קצה מזווג (AS)
*** תג של מרחק עריכה (NM)
*** תג שם של המקטע הגנומי (XN)

פורמט BAM משתמש במערכת קואורדינטות מבוססת 0, בעוד שפורמט SAM משתמש במערכת קואורדינטות מבוססת 1.

BAM יכול לייצג ערכים בטווח (32^2 ,31^2-).

לצפייה ברשימה של כלים לריצוף ולניתוח שעובדים עם SAM/BAM לחצו כאן.

## ראו גם
* פורמט FASTQ
* פורמט SAM
* SAMtools

## קישורים חיצוניים
* מפרט פורמט SAM

## הערות שוליים

קטגוריה:גנומיקה
קטגוריה:פורמטי קבצים
יהודה בן שמואל אבן עבאס (השני)

רבי יהודה בן-שמואל אבן-עבאס (השני) (נולד בסביבות ד'תתק"צ 1230, לא ידוע תאריך פטירה) היה רב ספרדי, מחבר הספרים מקור חיים (הידוע גם בשם מנחת יהודה) ויאיר נתיב (הידוע גם בשם שבט יהודה).

## ייחוסו
עד בערך תש"פ, ייחסו את ספרי המחבר ליהודה בן שמואל אבן-עבאס (הראשון), אך צפניה שרעבי מציין לעובדה שהיאיר נתיב מצטט את ספר משנה תורה להרמב"ם, שנכתב רק אחרי שרבי יהודה בן שמואל אבן עבאס הראשון נפטר ב-1167, ואם כן הספרים הנ"ל נכתבו על ידי יהודה בן שמואל אבן עבאס (השני).

## קידושים חיצוניים
* 
* 
* 
*
*

## הערות שוליים

קטגוריה:ספרות יהודית של ימי הביניים
קטגוריה:ראשוני ספרד
קטגוריה:יהודי ספרד במאה ה-13